फोटो शेयर कर लिखा- आप मेरी जिंदगी की सबसे बड़ी ब्लेसिंग हैं
Suniel Shetty sends birthday wishes to KL Rahul with an exclusive picture भारतीय क्रिकेटर केएल राहुल 18 अप्रैल को अपना 31वां जन्मदिन मना रहे हैं। इस मौके पर उनके ससुर जी यानी एक्टर सुनील शेट्टी ने उन्हें खास अंदाज में जन्मदिन की बधाइयां दी हैं।
भारतीय क्रिकेटर केएल राहुल 18 अप्रैल को अपना 31वां जन्मदिन मना रहे हैं। इस मौके पर फैंस सोशल मीडिया पर उन्हें बर्थडे विश कर रहे हैं। कई सेलिब्रिटीज ने भी केएल राहुल को बर्थडे पर बधाई दी है।
अथिया शेट्टी ने भी विश किया हैप्पी बर्थडे 
अथिया शेट्टी ने केएल राहुल को हैप्पी बर्थडे विश करते हुए सोशल मीडिया पर प्यारी-सी फोटो शेयर की है। उन्होंने लिखा- मेरी जिंदगी की सबसे बड़ी ब्लेसिंग को हैप्पी बर्थडे!
सुनील शेट्टी बोले- आप हमारी जिंदगी में हैं, इस बात की खुशी है
इस मौके पर उनके ससुर जी, यानी एक्टर सुनील शेट्टी ने उन्हें खास अंदाज में जन्मदिन की बधाइयां दी हैं। सुनील ने अथिया-केएल राहुल के शादी वाले दिन की अनसीन तस्वीर शेयर की है, जिसमें वो राहुल के माथे पर टीका लगाते नजर आ रहे हैं। फोटो शेयर करते हुए सुनील ने लिखा- ‘आपको अपने जीवन में पाकर हम धन्य हैं, हैप्पी बर्थडे बाबा।’
सुनील के इस पोस्ट पर केएल राहुल ने रिएक्ट करते हुए हार्ट इमोजी शेयर किया है। वहीं सेलेब्स और फैंस ने कमेंट सेक्शन में राहुल को ढेर बर्थडे विशेज भेजी हैं।
अथिया के भाई अहान ने राहुल के साथ शेयर की तस्वीर
सुनिल के अलावा उनके बेटे अहान शेट्टी ने भी अपने जीजा जी केएल राहुल को विश किया। सोशल मीडिया पर फोटो शेयर करते हुए अहान ने लिखा- ‘हैप्पी बर्थडे ब्रदर।’ बता दें कि शादी के बाद यह केएल राहुल का पहला बर्थडे है। ऐसे में यूजर्स अथिया की बर्थडे विश का इंतजार कर रहे हैं।
23 जनवरी को शादी के बंधन में बंधे थे राहुल- अथिया 
केएल राहुल और अथिया ने 23 जनवरी को सुनील शेट्टी के खंडाला वाले फार्म हाउस में सात फेरे लिए थे। यह एक प्राइवेट ट्रेडिशनल वेडिंग थी, जिसमें सेलेक्टेड मेहमानों को बुलाया गया था।
कई मौकों पर केएल राहुल की तारीफ कर चुके हैं सुनील 
शादी के बाद केएल राहुल और अथिया के बारे में बात करते हुए सुनील ने कहा था- ‘मुझे पता था कि अथिया और केएल एक-दूसरे को डेट कर रहे हैं। केएल एक ऐसी जगह से आते हैं, जो मेरे होमटाउन से 3 किलोमीटर की दूरी पर है। वो मंगलोरियन लड़का है। यह स्वर्ग में बना मैच है।'
राहुल की क्रिकेट परफॉर्मेंस पर सुनील ने की थी बात
कुछ महीनों पहले क्रिकेट में केएल राहुल की परफॉर्मेंस पर बात करते हुए सुनील ने कहा था- ‘मैं परेशान हूं क्योंकि वो मेरा बच्चा है। मैं उनके भविष्य लिए शुभकामनाएं दूंगा, लेकिन उन्हें देखकर मैंने यहां मौजूद हर क्रिकेटर की सराहना करना शुरू कर दिया है। जब आपका बच्चा किसी डाउनफॉल से गुजरता है, तो वो जितना बच्चे को डिस्टर्ब करता है, शायद उससे कहीं ज्यादा आपको इफेक्ट करता है। क्योंकि आप बतौर पिता उसे देखते हैं।’